Diari Oficial de la Generalitat Valenciana


Sumari del DOGV 7088, del 13-08-2013 (2013/7840)

Informació pública de l'estudi de detall de l'àrea delimitada per les avingudes de Madrid i Reina Sofia i el límit del sòl urbanitzable UZO-1 Els Plantans.
-----------------------------------------------------------------------------------------------------------------------------------------------------------

### Dades del document

Número de DOGV
:   7088

Data del DOGV
:   13-08-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/7840


Data del document
:   22-07-2013

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informació pública de l'estudi de detall de l'àrea delimitada per les avingudes de Madrid i Reina Sofia i el límit del sòl urbanitzable UZO-1 Els Plantans. [2013/7840]  
D'acord amb el que establixen els articles 90.2 i 83.2.q de la Llei 16/2005, Urbanística Valenciana, per mitjà d'este edicte es publica el Decret d'Alcaldia de 22 de juliol de 2013, relatiu a la informació pública de l'estudi de detall de l'àrea delimitada per les avingudes de Madrid i de la Reina Sofía i el límit del sòl urbanitzable UZO-1 Els Plantans, que en la part dispositiva, textualment, diu:  
«Primer. Sotmetre a informació pública l'estudi de detall, conjuntament amb l'estudi d'integració paisatgística i el pla de participació pública, de l'àrea delimitada per les avingudes de Madrid i de la Reina Sofía i el límit del sòl urbanitzable UZO-1 Els Plantans, presentat per l'entitat Colegio Santo Domingo Savio, SAL, durant el termini d'un mes, per mitjà d'un anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, així com en el tauler d'anuncis de l'ajuntament, perquè els interessats puguen presentar les al·legacions i els suggeriments que consideren oportuns.  
La documentació es podrà consultar en les dependències municipals en horari d'oficina o en la pàgina web de l'ajuntament ().  
Així mateix, en la pàgina web s'inserirà el qüestionari del pla de participació pública perquè qualsevol ciutadà puga contestar-lo i presentar-lo.  
Segon. Suspendre, en els termes dels articles 101 i 103 de la Llei Urbanística Valenciana, la tramitació i l'atorgament de llicències ambientals, de parcel·lació de terrenys, tala d'arbres, edificació i demolició, en aquelles àrees del territori objecte de l'instrument de planejament que s'exposa al públic les noves determinacions de les quals suposen modificació del règim urbanístic vigent, sense que siga necessari assenyalar expressament les dites àrees.  
No obstant això, podran concedir-se llicències urbanístiques basades en el règim vigent, sempre que es respecten les determinacions del nou planejament».  
Cosa que es fa pública per a general coneixement, i s'advertix que, de conformitat amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 1/1999, de 13 de gener, este acte és de mer tràmit, i no es podrà interposar cap recurs en contra, sense perjuí de mostrar l'oposició per a la seua consideració en la resolució que pose fi al procediment, amb la formulació de les al·legacions i amb la presentació dels documents i de les justificacions que consideren pertinents.  
  
Petrer, 22 de juliol de 2013.- L'alcalde: Pascual Díaz Amat.